ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660020961
ขอให้แก้ไขปัญหาเสียงดังรบกวนจากการประกอบกิจการอุตสาหกรรม ประเภทโรงงาน ชื่อ....... ซอยกำนันแม้น 18 แขวงบางขุนเทียน เขตจอมทอง กรุงเทพมหานคร จุดสังเกตให้เดินทางเข้าซอยกำนันแม้น 18 ไประยะทางประมาณ 100 เมตร จะพบกับบริษัทดังกล่าวตั้งอยู่ทางด้านซ้ายมือ (ไม่ทราบรายละเอียดชื่อเจ้าของบริษัท) เนื่องจากผู้ร้องแจ้งว่าผู้ร้องอาศัยอยู่ในพื้นที่ซอยกำนันแม้น 20 แต่ได้รับปัญหาเสียงดังรบกวนจากการประกอบกิจการอุตสาหกรรมของโรงงานดังกล่าว โดยมีเสียงดังของเครื่องจักร และเสียงดังจากการก่อสร้าง ซึ่งมีการก่อสร้างมาเป็นระยะเวลานานมากแล้วเพราะมีการทุบและสร้างใหม่มาโดยตลอดและไม่ทราบแน่ชัดว่าจะก่อสร้างแล้วเสร็จเมื่อไหร่ ประสบปัญหาตั้งแต่เวลา 08.00-22.00 น. เป็นประจำทุกวัน ล่าสุดในวันที่ 19 กันยายน 2565 จนถึงวันที่ 20 กันยายน 2565 เวลา 07.29 น. ได้รับปัญหาเสียงดังเป็นอย่างมากผู้ร้องไม่แน่ใจว่าเป็นเสียงดังมาจากการปล่อยน้ำเสียหรือไม่เพราะมีเสียงดังเหมือนเสียงน้ำตก ทำให้รบกวนการพักผ่อนนอนไม่หลับ ส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณเกือบ 3 ปีแล้ว เบื้องต้นได้เคยติดต่อแจ้งเรื่องไปทางโรงงานแล้ว และทางโรงงานมีการแก้ไขปัญหาให้แล้วแต่ก็ยังคงประสบปัญหาเช่นเดิมเป็นบางช่วง และเมื่อวันที่ 19 กันยายน 2565 ได้ติดต่อแจ้งเรื่องไปยังศูนย์เรื่องราวร้องทุกข์ กรุงเทพมหานคร หมายเลขสายด่วน 1555 ซึ่งหลังจากที่มีการแจ้งเรื่องร้องเรียนไว้ ผู้ร้องได้รับทราบผลการพิจารณาของ กรุงเทพมหานคร (ครั้งที่ 1) ตามเลขที่รับแจ้ง 129064/65 โดยเจ้าหน้าที่ฝ่ายสิ่งแวดล้อมและสุขาภิบาลพร้อมด้วยเจ้าหน้าที่ฝ่ายโยธาได้ตรวจสอบข้อเท็จจริง เมื่อวันที่ 22 กันยายน 2565 เวลาประมาณ 10.00 น. บริษัท....... ตั้งอยุ่อาคารเลขที่ 135/5 หมู่ 3 ซอยกำนันแม้น 18 ถนนเอกชัย แขวงบางขุนเทียน เขตจอมทอง กรุงเทพมหานคร ประกอบกิจการทำผลิตภัณฑ์จากพลาสติก โดยมี ผู้จัดการบริษัทเป็นผู้นำตรวจขณะตรวจสอบ พบเสียงดังเล็กน้อยจากการประกอบกิจการและมีเสียงดังของน้ำจากเครื่องคูลลิ่งทาวเวอร์จากการสอบถามผู้จัดการฯ ให้การว่าปัจจุบันกำลังดำเนินการปรับปรุงแก้ไขอาคารสถานประกอบการเนื่องจากมีสภาพเก่าและทรุดโทรมเกรงว่าจะเป็นอันตรายทำให้ขณะเดินเครื่องจักรอาจมีเสียงดังและเมื่อวันที่ 20 กันยายน 2565 ช่วงเวลาประมาณ 07.30 น. มีการทดสอบระบบการทำงานของเครื่องคูลลิ่งทาวเวอร์ซึ่งเปิดใช้งานพร้อมกันจำนวน 6 เครื่อง ทำให้เสียงดังของน้ำได้ แต่ปัจจุบัน จะเปิดใช้งานเครื่องคูลลิ่งทาวน์รอบละ 2 เครื่อง เพื่อลดการเกิดเสียงดังแล้ว ทั้งนี้ เพื่อเป็นการป้องกันและแก้ไขปัญหาเรื่องร้องเรียนกรณีดังกล่าว เจ้าหน้าที่จึงออกแบบตรวจแนะนำของเจ้าพนักงานตามพระราชบัญญัติการสาธารณะสุข พ.ศ.2535 เล่มที่ 2 เลขที่ 26 ลงวันที่ 22 กันยายน 2565 แจ้งให้บริษัท จัดหามาตรการป้องกันเสียงดังจากการประกอบกิจการและการก่อสร้างไม่ให้เสียงดังรบกวนผู้พักอาศัยใกล้เคียง และห้ามกระทำการใดๆที่ก่อให้เกิดเหตุเดือดร้อนรำคาญ แต่จนถึงวันที่ 24 พฤศจิกายน 2565 ผู้ร้องยังได้รับปัญหาเสียงดังรบกวนจากการประกอบกิจการอุตสาหกรรมจากโรงงานดังกล่าวอยู่เช่นเดิม โดยเมื่อช่วงต้นเดือนพฤศจิกายน 2565 ทางโรงงานนำช่างมาก่อสร้างกำแพง ฝั่งที่อยู่ติดกับบ้านของประชาชนในพื้นที่ เพื่อปรับปรุงอาคารเพียงเท่านั้น แต่ไม่ได้ดำเนินการแก้ไขปัญหาเสียงดังรบกวนแต่อย่างใด และเมื่อมีการร้องเรียนอีกครั้ง ได้รับทราบผลการพิจารณาของ กรุงเทพมหานคร (ครั้งที่ 2) ตามเลขที่รับแจ้ง 159789/65 กรุงเทพมหานคร โดยสำนักงานเขตจอมทอง เจ้าหน้าที่ได้ตรวจสอบแล้วทางบริษัท ได้ดำเนินการแก้ไขในการปรับเปลี่ยนระยะเวลาการปิด เครื่องบำบัดน้ำเสียแล้ว 
//แต่จนถึงปัจจุบัน (วันที่ 21 พฤษภาคม 2566) ผู้ร้องก็ยังได้รับปัญหาเสียงดังรบกวนจากการประกอบกิจการอุตสาหกรรมจากโรงงานดังกล่าวอยู่เช่นเดิม และยังทำการประกอบกิจการอุตสาหกรรมตลอดทั้ง 7 วัน ซึ่งไม่มีวันหยุดเลย จึงทำให้ผู้พักอาศัยใกล้เคียงได้รับปัญหาเสียงดังรบกวนเป็นอย่างมาก จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนของผู้ร้องและผู้พักอาศัยในพื้นที่ต่อไป  ผู้ร้องจึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าวอีกครั้ง (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata